**Тақырыбы**

**“ Арқа мектебінің кәсіби ән өнерін дәріптеу”**

**Кіріспе**

Қазақтың ән өнері ұлтымыздың музыка мәдениетінің алтын қазынасы болып табылады.Қазақы әншілік дәстүр кешенді,төлтума музыкалық мәдениет ретінде зерттеушілердің назарына XVIII-XIX ғасырларда іліне бастады.

Алғаш дәстүрлі кәсіби ән мектебінің негізін қалағандар-

**Жүсіпбек Елебеков пен Ғарифолла Құрманғалиев.**Олар 1965 жылы Алматы қаласындағы «Эстрада және цирк өнері» студиясында кәсіби әншілер даярлау мектебін ашты.Кеңес заманындағы ұлт өнеріне қырын қараған мәдени зобалаңның тұсында мұндай ірі қадам жасау ерлікке тең қозғалыс еді. Қос ән тарланы бұрынғы дала әншілігі мен кеңестік кезеңдегі опера театры сахнасындағы заманауи вокал мәдениетін қатар меңгерген тәжірибелі, жаңаша көздері қарақты орындаушылар еді, сондықтан олар қазақ әншілігінің бүгінгі таңдағы кәсіби бағытын дөп таңдай алды,нәтижесінде сахналық орындаушылық мәдениеті әбден жетіле қалыптасқан жастардың тамаша буыны өсіп шықты. Осы кәсіби музыка мәдениетінің жүгін арқалаған қазақ әнінің майталмандары – Д.Рақышев, М. Ешекеев,М.Әлиасқаров, Ж.Кәрменов, Қ. Байбосынов, А.Дәрібаева, Қ.Құлышева, Ә.Еңкебаев, Ғ.Мұхамедин,А. Жікенов,Т.Рақымов,М.Есмұханова, К.Өлмесеков,Ж.Мырқаев,М.Мүкаманов,Қ.Ақтаев,Ж.Сәрсенғалиев,Қ.Орашева,

Қ.Рахимова, С.Әбеуов,М.Адамбеков, Ж.Кемалов, Ж.Құжыанов, Б.Макенова, Р.Бөдесовтер осы мектеп түлектері. Олар кәсіби ән өнерінің сахналық орындау мәдениетінің қалыптасуына әрі дәстүрлі ізінің жоғалмауына көп тер төкті , тамаша шәкірттер плеядасын тәрбилеп шығарды . Олар: танымал әншілер – Б.Тілеухан,Р.Стамғазиев, Е.Қосбармақов, С.Қазақбаев, А.Қарамысов, Е.Сарин,

С.Сыздықов, А. Нығызбаев, Т.Сембаев, С.Жанпейісова, Д.Өмірәлиев, Г.Сарина, С.Мырзабаева, С. Рахмежанова, Б.Тұтқабеков, Е.Айтбаев, Е.Шүкіманов, Қ.Әбеуов, К.Төленбаева,Б.Омаров, А.Қосанова, Н.Жанпейісов, Т.Құрманғалиев,

С.Мұсайынов, А.Исатаева, Н.Құсайынов, Д.Мұқан, А.Қожанов,С.Мұхамедияров,

А.Балажанова, Е. Рысқалиев, Т.Нүркенов, Ж.Айтбаев, М. Байдолда, Т.Серіков,

А.Қайбар, Г.Тапай,сияқты тағы да басқа дарынды жастар осы мектептегі өкілдері болып табылады.

Қазіргі кезеңде қазақ әншілік мектебі кәсіби тұрғыда оқытылуы жағынан жоғары сатыға көтеріліп отыр. Құрманғазы атындағы Ұлттық консерватория мен Қазақ ұлттық музыка академиясында дәстүрлі әннің Арқа, Жетісу, Батыс Қазақстан мектептері тереңдетіле, мамандандырылған түрде оқытылады,

Көптеген республикалық және халықаралық дәрежеде ұйымдастырылатын ән сайыстары да дәстүрлі жалғасуына оң әсерін тигізуде.Оның үстіне қазақ радиосы

мен телеарналары ән өнеріне әртүрлі мазмұнды хабарлары арқылы насихаттап

келеді.

Біржан мен Ақан , Мұхит пен Балуан Шолақ, Қапез бен Кенен, Шашубай

Мен Майра, Жүсіпбек пен Ғарифолладан қалған ән өнері егеменді Қазақ елінің рухы мен мәдениетін байыта береріне бек сенімдіміз.

**ӘН ӨНЕРІ ЖӘНЕ ӘНШІЛЕР**

**ӘН ӨНЕРІ ЖӘНЕ ӘНШІЛЕР**

Қазақ әндерінің жанрлык сипаттамасы ретінде оқыту тәжіри- бесiнде этномузыкатанушы Б.Ерзаковичтің тұжырымдамасы колданылып келеді. Ғалым өзінің «Қазақ халқының ән мәдениеті>> еңбегінде мынадай жанрлык анықтамаларды келтiредi:

1**. Тұрмыс-салт әндері**. Күнтізбелік әндер-жыл өлеңдері,

емдік-жоралық әндер - «Бәдік», «Күлапсан», жан-жануарларға арналған әндер;

2. **Әулеттік-жоралык әндер**. Той әндері - «Жар-жар», «Беташар», «Той бастар», «Сыңсу», «Қоштасу», қазаға (өлімге) байланысты әндер - «Естірту», «Жоктау», «Көрісу»;

3**. Тұрмыстық-отбасылық әндер**. Насихат өлендер, балаларға арналған «Бесік жырлары», тұсау кесу, бесікке салу такпактары;

4. Еңбек әндері. Киіз үй құрғанда, көрпе тігу, киіз басу кезінде айтылатын әндер;

5. Лирикалық әндер. Туған жер, махаббат әндері.

6. Әлеуметтік қарсылық әндері. «Көкшолак», «Сараның әні», «Ақбөбек» т.б.

7. Тарихи әндер. «Елім-ай», «Құты қатты патшаның» т.б.

Халық әндерін мұндай жанрларға бөлудің тым саяси реңк алғаны кейінгі зерттеулерде айтылып жүр. Б.Ерзакович сөз жоқ, халық әндерінің жанрлық тұғырын дәл таныған, дегенмен әндердің бөлінуінің дәстүрлі формалық түрлері анықталмай отырғаны да рас. Ж.Кәрменов халык әндерінің екі томдык жинағын шығарғанда кеңестік кезеңдегі ән мәтіндерінен арылу керектігін баса жазды, сонымен бірге әндердің күрделілігі мен формасын жанр ретінде ұсыну қажеттілігі айтылды. Мұндай пікірді А.Алматовтың зерттеулерінен де кездестіруге болады. Осы орайда ән жанрларын мынадай топтарға бөле қараудың ыңғайы бар сияқты:

1**. Романс тектес әндер** - «Ақбақай», «Жиырма бес», «Япурай», «Ғайни» т.б.

2. **Сатиралык-юморлык әндер** - «Он алты қыз», «Ағашаяқ»,

«Құлбай бай» т.б.

3. **Қара өлеңге құрылған әндер** - «Сәулем-ай», «Еркем-ай»,«Камажай», «Жеті арал жерім-ай» т.б.

4. **Қыз-келіншектер әндері -** «Майра», «Дудар-ай», «Әупіл-

дек» т.б.

5. **Желдірме әндер термелер, арнау, насихат әндер т.б**.

6.**Эпостық мазмұндағы әндер**-жырлардың кейіпкерлерінің атынан айтылатын әндер -«Жігіттің падишасы - Әмір Темір», «Қос муйiздi Ескендір» т.б.

7**. Авторлық-арнау әндер**. Молдабайдың әні, Ғазиздің әні, «Бүркітбай», «Шашубай», «Теміртас» т.б.

Әндерді бұлай бөлу арқылы олардын формасын анықтауға болады, романс тектес әндердiң диопозоны кең, вокалдык қайырымы мол болады. Ал, сатиралык-юморлык әндерде керісінше, мұндағы ән ырғағы шапшаңырақ, мәтіні мен мелодиясы унемі кайталанып отырады, вокалдык дамуы шектеулі. Қара өлендерді көбінесе халық әндері деп атайды, бұлардың да қалыптасқан қайырымы бар, көбінесе он бір буынды өлеңге құрылады. Мелодиясы пентатоникалық сарынға бейім, сондыктан әннің өте көне түрі деп айтуға негіз бар. Қыз-келіншектер әнде-

рiнде вокал иiрiмдерi мол кездеседі, мұны атаудағы себеп диопозоны мен ән мәтіні әйел дауысының табиғатына лайықталған. Желдірме әндердің ырғағы ширақ, аты айтып тұрғандай салтанатты әрі жүрдек шырқалады. Эпостық мазмұндағы әндер

кәдімгі қара өлеңге ұксас, бірақ әннің аты немесе мазмұны эпостык кейіпкердің атына құрылады.Авторлық-арнау әндердің сарыны айтыс макамдарын еске түсіреді, мұнда әуелі «Ал», «Ахay»,«Оу» деген сиякты каратпа айкай айтылады, қайырмасы кара өлеңге құралады, кейде өзге әндердегі мәтіндер қолданыла береді, ал,шумақта міндетті түрде автордың өзін немесе ата-бабасын мадактаган елені болады.

Халық әндері аймақтық мектептерге бөлінгенмен негізгі сарыны жалпы қазақы әнге ортақ сазға құрылады, сондықтан бір өлкенің әнін баска өлкенің әншiсi киналмай айта береді, яғни қазақ әнінің біртұтастығы аймақтық әншілік мектептеріне қанша жіктегенмен бұзылмайды. Ғарифолланың Арқа әндерін тамылжыта шырқағаны, Жүсіпбектің Мұхит әндерін тебірене айтқаны соған

дәлел бола алады.

Халықтық ән дәстүрінде орындаушылық ерекшеліктеріне қарай аймақтық мектептерге бөле окыту тәжірибесі қалыптаскан.

Жалпылай айтқанда, шартты түрде **Арқа мектебі, Жетісу мектебі**,**Батыс Қазақстан** (Мұхит Мералиев) мектебі деп бөлінеді.

1. **Арка мектебі** - казақы әншіліктің мейлінше дамыған саласы болып табылады. Арка мектебінің өкілдері деп - Біржан, Акан, Балуан Шолақ, Майра Уәлиқызы, Шашубай, Тайжан т.б. санлак тарды атауға болады. Арқа әндері біркелкі еркін ырғақпен айтылады, диапозоны мейлінше кең болады. Арқа әндерінің кәсіби мектебін жасағандар – Ж.Елебекеов, Ж.Кәрменов, Қ.Байбосыновтар,бұлардан өзге, ән өнерінде ерекше із қалдырған Қ.Байжанов,

Ә.Қашаубаев, Қ.Бабаков, К.Лекеров, Б.Жылқыбаев, М.Ержанов,Ж.Омарова, Р.Есімжанова, Р. Койшыбаева, М.Көшкінбаев,Ж.Қартабаева, Л.Сүйіндікова, М.Ешекеевтердің атын атай аламыз.

2.Жетісу мектебі - қазақтық әуендердің мол сақталған әншілік өнер шоғыры саналады,орындалуы мен домбырада сүйемелденуі Арка әндеріне өте ұқсас,сондықтан бұл мектептің өкілдерінің репертуарында Арқа сазгерлерінің әндері де кең орын алады. Жетісу әншілігінің көрнекті өкілдері ретінде Жамбыл, Кенен, Қапез, Пішан, Дәнеш Рақышевтарды атай аламыз. Жетісу ән мектебінің кәсіби тұғырын қалаған Ж.Кәрменов, оның ізін жалғастырушы шәкірті – Е.Қосбармақов.

**3. Батыс Қазақстандық әншілік мектеп -** Мұхит әндері Атырау, Ақтау, Орал, Актөбе жерінен бастау алып Сыр мен Арқаға дейін қанатын жайған. Бұл мектептің басында Ғарифолла Құрманғалиев тұр, Ғарифолла Құрманғалиевпен үзенгiлес өнерпаз ретінде Әли Құрмановтын есімін құрметпен атай аламыз. Ғ.Құрманғалиев осы мектептің жеке арнаға айналып үлкен өнер саласы болуына көп тер төкті. Ғарифолла мектебінен шыкқан оның шәкірттері - Қ.Бекбосынов, Қ.Орашева, Қ.Рахимова, А.Дәрібаева, Ж.Сәрсенғалиев, Қ Актаев, М.Төрешов, Қ.Бердіғалиев, Ә.Еңкебаев, Қ.Құлышева, С.Таутаева, С.Рахметжанов,

С.Әбдірахманов, С.Жанпейісова, С.Мырзабаева, А.Қосанова,К.Кәкімовтар.

Бұл әдістемелік құралда Арқа әншілік мектебі зерттеу көзі болганмен, жалпы казакка ортақ әншілік өнерге қатысты оқыту жұмыстарының методикасын келтіруді мақсат етіп отырмыз.

Себебі, әншінің алғашқы дауыс кою дайындығы, домбырамен сүйемелдеуі, репертуар таңдауы, сахналык шеберлігі, дәстүрлі иірімдерді меңгеруі - барлық ән мектептеріне ортақ мәселе.

**ДАУЫС ҚОЮ ӘДІСТЕМЕСІ**

Әншілік дауыс - табиғаттан. Әр адамда өзіне тән дауыс биіктігі,тембрi мен куаты болады. Дауысты жалпы қабылданған әншілік ережесі бойынша әйелдің дауысы, еркектің дауысы деп бөлеміз.Ер адамның дауысы төртке бөлінеді: бас, баритон, тенор, контральто немесе контртенор.

Бас ең төменгі регистрдегі дауыс, бұл табиғатта сирек кездеседі. Мысал ретінде Қали Байжановтың, Шора Үмбеталиевтің,жастардинатоек нығызбаевтың, Ербол Айтбаевтың дауыстарын келтіруге болады.

**Баритон** - бастан жоғары, коңыр дауыс. К.Бабаков,М.Көшкінбаев, Қ. Байбосынов, Ж.Кемалов, Ж.Құжыманов,Б.Тұтқабеков - баритон дауысты әншiлер. Баритон дауыстың техникасы тенорға барабар, кез келген әннің иірімдерін нәшіне келтіре айтуға қабілетті.

**Тенор** - биік дауыс, тембрі ашық, ащы айқайға бейім. Әміре,Манарбек, Жүсіпбек, Байғабыл, Мәдениет, Жәнібектердің дауыстары - тенор. Тенорда вокалдык техника жүрдек орындалады,диапозаны да кең болады. Тембрлік ерекшеліктеріне қарай - драмалык тенор деген түрі де болады, ол лирикалык әндерге ылайыкты бояуларға канык дауыс.

**Контальто** немесе контртенор сирек кездесетін дауыс,мұның ерекшелігі деп әйелдер дауысының ноталарын алуға қабілетті ер адамнын диапозонын атай аламыз. Опера әншісі - ЕрiкҚұрманғалиевтың дауысы осыған мысал бола алады. Әрине,қазақы әншілікте бұл құбылыс жиi кездесе бермейді, сондықтан

контральто кездесе қалған жағдайда оған тенордың репертуарын батыл жүктей беруге болады.

Әйелдер дауысы негізінен екіге бөлінеді-сопрано және альт.

**Сопрано**-ен биік дауыс. Диапозоны мен тембрiне карай ол да бірнеше түрге бөлінеді, хор және вокалдык мәдениетте соларға орай шығармалар да тандалып жатады, ал халықтық орындауда жалпы сопранога ортак репертуар тандалады, яғни, биік шыркауға арналған әндер окытыла береді. Сопрана дауыстың жарқын

өкілдері - К.Байсейітова, Ш.Бейсекова, К.Сәкеевалар. Дәстүрлі арка мектебінде Л.Сүйіндікова - осы дауыстың өкілі.Альт сопранодан төмен. Оның табиғи тембр қоюырак, коныр дауыс, мысал ретінде Жамал Омарованың дауысын келтіруге бо

лады. Қазақта бұл дауыс кең таралған, Рабиға Есімжанова, Ж.Қартабаева, С.Тыныштығұловалар осы дауыстың өкілі. Бұл дауыс лирикалық тембрге өте ыңғайлы, сол себепті репертуар да соған орай тандалады.

Әншінің дауысы оның диапозонын анықтау арқылы бағдарланады, алдымен шәкірттің дауысынын кандай ноталарды сапалы ала алатыны тексерiледi, кейде сапасыз ноталарын жаттығулар арқылы жөндеуге тура келеді, мұндайда мамандықтан дәріс беруші мұғалімнің көрегендігі аса керек-ақ. Себебі, кейбір шәкірттің дауысы диапозонды тексеру арқылы да аныктала коймайды,мұндайда тембрінің табиғаты нені меңзейді, соған назар аудару керек.Кейде диапозоны аз әншінің тембрі баска дауыс тобына бұрылып тұрады, мұндайда оның нағыз дауысын табу үшін арнайы жаттығулар жасату кажет, кейiн сол арқылы сапалы дауыс көзін табуға әбден болады.

Диафрагмалардың дұрыс қалыптасуы үшін толык ноталы халық әндерінен бастаған жөн. Халық әндерінде көп кездесетін техникасы ауыр иірімдерді бірден беруге болмайды, вокал мәдениетіндегі сатылай жетілдіру методикасы репертуар таңдауда да басты қағида болуы шарт. Дыбыс тазалығына қол жеткізу үшін жоғарғы, төменгі, кеуде резоноторларының жұмыстарын әуелден қадағалауға тура келеді. Ауыз қуысы, мұрын, кеңірдек арқылы тербелістерді қалыпка келтіргеннен кейін кеуде резоноторын қалыптастыру қажет. Дұрыс дем алу мен дем шығару, ауфтакталық сезiм-ең алғашқы атқарылатын педагогикалық жұмыстар болып табылады.

Дауыс қою жұмысы тәжірибелі вокал мамандарына жүктеледі.

Осы кезде жалпы кабылданып отырған еуропалык вокал мәдениетінен әсте бас тартуға болмайды, қазақы дәстүрді сақтай отырып дыбыстың қуаттылығы мен сапасын арттыруға қол жеткізу үшін вокалдық жаттығулар өте қажет. Онсыз дауыс техникасын жетілдіру мүмкін емес. Вокал маманы қазақы әншіліктің сырын,оның дәстүрлі вокализмін жақсы сезінуі қажет, өйткені қазақы вокализм дәстүрі мен опералық мәнерді қарама-қарсы кою бұл күнде тәжірибе барысында жиі кездесіп қалады, опералық мәдениет дәстүрлі дауысқа қарсы болуы мүмкін емес, себебі, ол да дәстүрлі мектептен туындаған (мысалы - Италия белькантосы).Бұл жерде Жүсіпбек, Манарбек, Ғарифоллалардың алғашқы опера әншілері болғанын айтсақ артық болмайды, олардың дәстүрлі әншілер бола тұра, казак операсының жұлдыздарына айналғаны вокалдан дәріс берушілердің қаперінде үнемі болғаны жақсы. Мұны айтып отырғанымыз –дәстүрлі әншілерге дауыс кою кезінде оларға аскак талап қою, менсінбеу немесе опералық мәнерді жөнсіз тықпалау арқылы дәстүрлі иірімдерді жоққа шығару вокал ұстаздары тарапынан кездесiп калатыны жасырын емес. Бұл орайда

Қазақ ұлттық музыка академиясының профессоры - Қанат Омарбаевтың методикасы алдыңғы қатардағы үлгі болып саналады.Қ.Омарбаевтың дәстүрлі әншіге дауыс қою тәжiрибесi жалпығаортақ үздiк методика ретiнде мойындалып жүр.

Мамандықтан дәріс беруші мұғалім де вокал мәдениетіненсауатты болуы өмір талабынан туындап отыр. Себебі әннің түпнұсқасын сапалы үйрету үшін дауыс тазалығы негізгі талап болып табылады.

**ДАУЫС ГИГИЕНАСЫ**

Дауысты күту, оның табиғи тембрiн калыпта ұстау – әншілер үшін әрдайым жадыда сактайтын ереже-талап болуы шарт. Кез-келген табиғи дауыс күтімді керек етеді. Дауыс дегенiмiз-денсаулык, жаксы дауыс денi мен жаны сау адамнан ғана шығады. Даыстың күтімі тек өңеш, өкпе, қолқа, кеудеге қатысты болмайды,жалпы ағзаның саулығы түгел қамтылады. Себебі, адам денесіндегі қандай да бір ақаудың дауысқа тигізетін әсері болады, кан қысымының қалыпсыздығы, сүйектің сырқырауы, сынық пен буынның шығуына дейін әншінің лебізінің өзгеруіне әкеп соғатынын медицина әлдеқашан дәлелдеген. Әбу Әли ибн Синаның «Шипа кітабында» наукасты музыкамен емдеу шараларымен қатар дауысы мен дем алысына қарап та ауырудың түрін анықтауға болатыны жазылған.

Әншінің дауысты күтуге арналған күнделікті шаралары мыналар:

1) Таңертең тіс тазалағаннан кейін жалбыздың (щалфей) суымен ауыз бен тамак куысын шаю керек, бұл ангина, хроникалық тонзилит ауыруларынан сақтандырады;

2) Ас тұзы немесе ас содасының бiр кесе ерітіндісімен (бір асқасық тұзды бір литр сумен араластырады) мұрын қуысын шаю, бұл процедураны күнара жасаған дұрыс, мұның жоғары резонаторды дем арқылы келетін вирустардан сақтандыратын тамаша шипасы бар;

3) Таңқурай жемісі, дала гулдерінен (түйнекгүл, ромашка) кайнатылған судың буымен дем алу (инголяция), бұл емдік шараның өкпе мен тыныс жолдарын тазалауға көмегі тиеді, кейде қайың,жөке, қарағай ағаштарының жапырақтарынан да кайнатпа дайындауға болады. Бұл процедураны кешке жатар алдында жасаған абзал, себебі, күні бойы әртүрлі ортада болған адамға қоздырғыш бактериялар жұғуы мүмкін, олардын инкубациялық кезеңін(бактериялардың пісіп жетілуі) болдырмаудың алдын алатын бірден-бір шара осы.

4) Жатар алдында сүт немесе сүт өнімдерінен жасалған тағамдарды пайдалану керек, бұл тағамдар ұйқы бездеріне жағым ды шипасын тигізеді, яғни, адам тыныш ұйықтайды, ағзаның жалпы демалысы жақсы болады.

Дауыстың байланыс жіптерін (связка) күту үшін дайындық режимін қалыптастырған дұрыс. Таңертең күшейтілген дайындық жасауға болмайды, жалпы организмнің оянуын күту керек. Диапозоннан тыс нотаны алу кезінде тамақ пен қолқаға өте көп күш түседі, дауысқа шектен тыс күш түскенде тамақтағы дауысты тудыратын байланыс жіптерінің вибрациясы зақымданады, тіпті қан жыртылып та кетеді, жыртылған дауыс жіптері қайта қалпына бу- келмейді. Мұндай жағдайда шәкірттің ән айтуына оқытушы тиым ын салуы керек, жедел түрде дәрігердің көмегіне жүгінген дұрыс.

Әнші күнделікті физикалық қозғалыста болуды, жүгіруді әдет ау- қылғаны жақсы, сонымен бірге таза ауада сейілдеу адам ағзасына шипалы. Дауыстың тембріне қатерлі нәрселер - iшiмдiк пен темекі, ішімдік қан қысымының бұзылуына әкеп соғады, ал темекі болса өкпенің демікпе ауыруын туындатады. Ащы тұздықтар мен салаттар, тәттілер мен солардан жасалған жеңсік астарды шектеу керек, оның есесіне құрамында табиғи ағуызы (белок) мол тамақтарды және бал қосылған сусындарды (сүт, шай) тұтынған жақсы, сонымен бірге жемістер мен бақша өнімдерінен құралған ас рационы әнші денсаулығына әманда шипалы болмак.

**РЕПЕРТУАР ТАҢДАУ ТӘСІЛІ**

Дәстүрлі ән қорындағы шығармалар халық әндері, халық композиторларының әндері, жаңа әндер деп дәуірлей бөлінеді,яғни халық әндері в дегеніміз турмыс-салт, жоралық жағдаяттарға байланысты шыққан жалпы ән мектептерінің бәріне ортақ жәдігерлер, олардың дәуірі көне, авторлары әлдеқандай себептер мен ұмытылған тамаша шығармалардың шоғыры. Бұл әндер

шәкірттің алғашқы қадамын нағыз ныктай алатын репертуар көзі.

**Халык композиторларының әндері** - Біржан, Ақан, Мұхит,

Балуан Шолақтар заманынан бастау алады. Бұл шығармалар вокалдык шеберлікті керек етеді, орындалуы тыңғылықты машық сыз iске аса қоймайды, бұл әндерді дауысы мен аспап шеберлігі қалыптасқан шәкірттерге беру колайлы.

Жаңа әндер деп кеңестік кезеңде туған және осы күнге дейін жалғасып келе жаткан әндерді айтамыз. М.Төлебаев, Р.Елебаев,С.Кәрімбаев, С.Мұхамеджанов, Е.Рахмадиев, Ә.Еспаев, Н.Тілендиев, К.Күмісбеков, І.Жаканов, Ә.Бейсеуов, М.Жанболатов,Ж.Сейілов, К.Салыков, А.Сейдімбек, Қ.Асанов, Т.Рахимов, М.Егінбаев сияқты отандык сазгерлер әндері дәстүрлі орындаушылық репертуарынан берік орын алады. Казак сазгерлерінің халықтық машықта жазған ән шығармалары дәстүрлі шырқауға жаңаша леп берді, әндер бұрынғы сарынын жоғалтпай жаңа ырғақпен жазылды. Бұл әндер Ж.Елебеков, М.Ержанов, Ғ.Құрманғалиев, Д.Рақышев, Қ.Байбосынов, Ж.Кәрменов, М.Ешекеев, И.Омаров сияқты шебер орындаушылардың арқасында қазақ әнінің алтын қорына айналды. Оқыту барысында бұл әндер де тыңғылықты зерделеніп,екшеліп барып шәкіртке үйретіледі.

Әр әншінің дауысы мен үнінің бояуы әртүрлі. Ұстаз соған ылайык репертуарлык кор жасауы керек. Репертуарлық қор дегеніміз -орындаушының өзіне тән шеберлігі арқасында әсерлі естілетін, өз әніндей етене шырқалатын шығармалар жиынтығы Бұл оқыту үдерісіндегі емтихан талаптарынан басқа шығармашылық жұмыс. Түсінікті болуы үшін мынаны айтқанымыз дұрыс: емтихан мен сынак талаптарына сәйкес жалпы бағдарламаны меңгерту үшін берілетін әндер болады, соның ішінен шәкірттің дауысы мен шеберлігіне дөп келетін шығармалар таңдалады, міне осыны репертуарлық кор деп атайды. Яғни, ол шығармалар әртүрлі конкурстар мен концерттерге ұсынуға ылайыкты болып табылады. Оқытушы қыз баланың репертуарын айрықша қадағалауы керек, себебі, кейбір әндер жанры мен формасы, немесе сөз мәтіні жағынан қыз табиғатына жатык болмайды, мысалы «Жиырма бес»сияқты әннің төменгі ноталары кыз балаға өте ауыр тиеді, болмаса «Салдым сайран, жiгiттік дағуасына калдым кайран» деген ән қайырымындағы сөздер кыз аузынан шыққанда тыңдаушының күлкісін тудырады. Ұлт менталитеті жігіт сайран салса серілікке

балайды, ал қыз бала сайран салса «кырық үйден тиым» көрмеген дегендей ынгайсыз жайды көлденен сыргактатады.Ертеде кыз баланың мұндай әндерді айтуы мүмкін емес болатын, қазiргi кезде ұстаздар осы бiр кiрпияз салтты аттап кетіп жүр. Бұл ұлттық салт пен санаға сызат түсіретін жай. Әрине, ер адамдардың Майранын әнiн айтатынын алға тартатындар болуы мүмкін, оның жөні белек, қазақтың ұлы әншісі – Майра Шамсудинова Арқаның көптеген әншілеріне өнеге көрсеткен, ұстаз болған, Байғабыл, Жүсіпбектер оның әнін ұстазының ерен талантына бас игендіктен шырқаған. Сонымен бірге казак операларында қолданылған әндерді де койылым кейіпкерлерiнiң сыны мен сипатына қарай тандаган онды.«Сармойынды» (Бекежанның ариясы) қыз дауысына тапсыруға

болмайтыны, «Гәккуді» (бұл жерде «Гәккудің» Күләш айтатын нұсқасын тілге тиек етіп отырмыз) ер дауысына тапсыруға болмайтыны дәлелдеуді қажет етпейді. Қыз балаларға кейін ұстаз болатынын ескере келе ер адамдар айтатын әндерді оқыту барысында үйретуге шек қойылмау керек, себебі, жалпы репертуар

меңгеру және ой-өрістің бай болуы үшін әбден қажет.Қорыта айтқанда, әр әншінің өмірінде өз атын шығаратын шығармалар болады, ұстаз соны бағдарлай алса шәкірттің бағы жанады, репертуар таңдау аса сергектікті қажет ететін күрделі педагогикалық жұмыс, оқытушы оны дауыс пен тембрдiң, жеке темпераменттің ара жігін анықтай отырып жүзеге асырады, «тек мен сиякты айт», немесе «таспадағыны айнытпай кайтала» деген сиякты талап қоюдың әнші болашағын аша қоймайтынын бұл күнде тәжірибе көрсетіп отыр. Әнні түпнұсқасы қалайда сакталуы шарт, дегенмен шәкірт әннің ішкі бояуын өзі іздесе абзал болмак.

**АСПАППЕН ӘН АЙТУ**

Халық әндерін аспаппен сүйемелдеу ежелден келе жатқан өнер, ертеде түркi серiлерi әнді барабан, сыбызғы, домбыра (танбуран танбур, дутар, шертер, рубаб, комуз т.б шертпелі-шекті аспаптар), кобыз, жай, ғиджак (немесе гыпжак – төркіні қыпшақ деген сөз), жетіген (ятган, чаткан), шаңқобыз (варган) аспаптарының көмегімен шырқағаны тарихтан белгілі. Кейіннен қобыз бен домбыра де аспабындағы үрдіс кең тарады, қалғандары колданыстан шыға бастады, яғни, осы аспаптармен айту дағдысы мейлінше дамып,қалғандарын ығыстыра бастады.

**Сырнайдың келуі** ән сахнасына Майра,Шашубай, Тайжан, Нартай, Құтбай сияқты тарландарды әкелді,олардың сырнаймен толғаған әндері сахарада жаңаша мәнермен шырқалды. Дегенмен бұрынғы

сырнаймен айту дәстүрін қайта жаңғырту бақыты ХХ ғасырдыңсоңында Құрманғазы атындағы Алматы мемлекеттік Консерва-Клара сыр ториясының түлегі - Клара Төленбаеваға бұйырдынаймен айтылды деген ескі әндердің түпнұсқасын дәл таба алды,Майра, Нартай мен Шашубай сазы кайта жалғасын тапты.

**Қобызбен айту өнері** де ел ішінде жалғасып жатты. Қобызшы Сматай Үмбетбаевтың орындауындағы Арқа сазгерлерінің әндері мен термелері қоғамға қайта қозғау салды. Белгілі әнші Бекболат Тілеухан жыраулардан қалған көне түріктік мақамды кайта дүниеге алып келді. Қазіргі кезеңде кобызбен əн айтатын

жастар аз да болса баршылық. Жас әнші Қазыбек Әдікеев осы салада жемісті еңбек етіп жүрген өнерпаз.

**Шертермен ән салу** дәстүрі ертеректе жойылды дегенімізбен, ол да қазақ мекендеген Өзбек аудандарында өзінше дамуын токтатпады, Қазақтың Оңтүстігіндегі отырықшы елдерде шертермен өлең айту әйелдер мен қыздардың әуесі болып саналған.

**Жетігенмен ән айту** дәстүрі қазақта болмады деп айтуға да ауыз бармайды, себебі, бізбен мәдениеті мен тілі туыстас хакас,саха, бурят халықтарында осы өнер қазіргі кезеңде басты мәдениет болып отыр, сондықтан жетіген аспабы да өзінің жарқын болашағын күтіп жүргені рас. Қазір осы аспаппен ҚарақатӘбілдина айналысып жүр, дегенмен еуропалык гармониямен өрнектелген жайылма аккордтардан тұратын аккомпонемент нагыз дәстүр болакоюы киындау. Сондықтан жетігендегі қоңырқай тембр арқылы халық әндерін өз мақамында қайта тудырудың да мүмкіндігі бар екенін айтамыз.

**Сыбызғымен ән айту** дәстүрі көнетүркiлiк үлгі болып саналады, қазіргі кезде башқұрт ұлтында ғана сакталып отыр. Сыбызғыны тартып отырып оған көмейдi коса толғаудың өзі әуелде ән мен күйді біріктірмек тілектен туындайды, дегенмен сыбызғымен ән салғанда бiрiншi аспаппен ән әуені орындалады, содан соң жеке дауыста ешкандай сүйемелдеусіз әннің өз мәтіні шырқалады, соңында ән макамы аспаппен тағы да бір қайырылады. Қазақ музыкасында қазір сыбызғы өнері даму жолына толык түсті деп айтуымызға болады, оған белгілі сыбызғышы - Талғат Мұқышевтың еңбегі көп сіңгенін айту артык емес, ендеше сыбызғымен ән айту дәстүрін жаңғырту алдағы абыройлы міндеттеріміз болмак.

**Адырнамен ән айту** да қазақта болған көшелі өнердің бірі.«Қыз Жібек» фильмін түсірерде композитор Н.Тілендиев профессор Б.Сарыбаевтың кеңесімен осы аспапты киноға қолданғаны белгілі («Көш қызығы» әні). Қазір бұл аспаптың жетілген түрін фольклорлық ансамбльдерден жиі кездестіруге болады. Арфа ас-

пабына ұксас болғандықтан ән айтуға өте қолайлы, бұл да жаңғыруын күтіп жүрген дәстүріміз болып табылады.

**Домбырамен ән айтудың** жолы бөлек. Қазақтың әндеріндегі«Домбыра екі шекті қолға алайын», «Домбыра ер жігіттің қолғанаты», деген сөздер текке айтылмаған. Яғни ән төресі домбырамен ғана шырқалған. Домбыраның екі және үш шектi түрi салсерілерде кеңінен қолданыста болған. Шығыс Қазақстан мен Жетісу өлкесінде үш шекті домбырамен сүйемел жасау кәдімгідей шеберліктің шыны болып саналған.

Домбырамен ән салу сәттілігінің елу пайызы аспапка байланысты.

Дәстүрлі әншілер отырып та тұрып та ән айтуды салтка айналдырған. Отырып айту аспапты ынгайлы ұстауға қолайлы, бұл әннің домбырада тартылатын қайырымдарын таза игеруге мүмкіндік береді, ал тұрып айтудың да өз ұтымдылығы бар, мұндай әрекетте диафрагмаға күш түспейді, дауыс еркіндікке ұмтылады. Сондықтан тәжірибеде осы екі жағдайды да шектемеу керек сияқты.

Домбырамен ән сүйемелі жеке музыка ретінде өте күрделі құбылыс. Ән айтылғанда ақырын шертілетін аспап шума біте берген сайын құтырынып, әуендегi куатты ағымды екі шекке ауыстырады, сол кезде домбыра бебеулей тартылғаны дұрыс. Әнші ән әсеріне қаншалықты күш жұмсаса аспапка да соншалықты сергек каруы керек.

Жалпы аспап сипаты туралы да айта кеткенiмiздi орны бар.

Арқа әндері Арқаның (калак) домбырасымен әсерлі шығады, ал оркестр үшін арнайы жетілдірілген қазіргі домбыра Арқа әндеріндегi шертпеге ыңғайлы емес, оқытушылар осыған назар аударғаны дұрыс.

Әнді домбырамен сүйемелдеу үшін шәкірт айтатын әнінің мелодиясын күйге бергiсiз шеберлікпен шертіп алуы керек, әнді толык және еркін шерте алатын мүмкіндікке қол жеткізгеннен кейін ғана дауысты косу кажет. Ал ән мелодиясын дауыспен таза меңгеріп алғанмен оған домбыраны коса алмай отырған шәкіртті көз алдымызға елестетейікші.., мұнда жалпы домбырадан дәріс беретін оқытушының методикасы кемшiн түсiп отыратыны айтпаса да түсінікті,Арқа мектебінің шәкірттеріне шертпе күйді басымырақ тартқызу аспаппен ән костауда жемісті нәтиже береді, біздің қазіргі окыту барысында домбырашы мұғалімдер төкпе күй репертуарын кебiрек ұсынатыны ешкімге құпия емес, төкпені білген дұрыс, дегенмен оган икемделген окушынын кол жатысы мамандыққа керағар жағдай туғызады. Халық әнін оқытуда кездесетін ең үлкен әдістемелік тұрғыдағы қате осы.

Аспап меңгеру - дәстүрлі ән шінің алатын алғашқы асуы. Сон-

дыктан мамандыктан сабак беретін оқытушы бұған аса мұқият

болғаны абзал.

**САХНАЛЫҚ МӘДЕНИЕТ**

Сахна - әнші үшін киелі мінбер. Себебi орындаушы халықпен бетпе-бет кездеседі. Қазіргі кездегі эстрадалық (эстрада сөзі «сахна» деген ұғымды білдіреді) талаптарды айтпас бұрын ерте кездегі әншілердің ел алдына калай шығатындары хақында байыптап көрейік.

Әдетте әншінің халық алдына шығып өнер көрсетуі арнайы салтанатты шара сай болуы керек, мысалы ас беру, той, жәрмеңке сиякты халык көп жиналатын жерге күйші, балуан, атбегі, бүркітші, әнші, ақындар арнайы шақыртылады. Олардың атакдаңқын, қаншалықты беделді екенiне карай той жаршысы айкайлап алдын-ала жұртқа жариялайды. Жер-жерден жиналган онер-

паздар кезегімен өз өнерлерін халык алдына шығып көрсетеді.

Әнші әнді арнайы мінберге отырып айтады, мінбер үшін қос қабат көрпе мен қос жастық пайдаланылады, биіктігі осы күнгі орындықтан екі есе төмен болады, жалпы бұл отырыс алқакотан тыңдаушыға ғана ылайыкты саналады, ал үлкен аксакалдар мен мәртебелі төре-шонжарлардың алдында бір тізерлей немесе шөкелей отырып ән шырқау салты да болған.

Тойдан басқа кезде сал-серілер жайлауға шығып жадыраған елді аралауға шығады, бұл осы күнгі гостроль сапарына ұқсас шара. Атағы шыққан әнші жас болса серi, жасамыс болса сал деп аталады. Серінің соңында өнерпаз жігіт-желең көп болады,олардың бәрі серіге қызмет етушiлер немесе шәкірттікке жүрушілер

болып саналады.

Серiнiң киім киісі - бiр енер. Оның мiнген аты жорға, ер-тұрманы күміс («Салғаным салғара атка жаппай күміс»), киген киімі бұлғын ішік («ішік кидім бұлғыннан»), торғын бешпент, басында берік, аяғында былғары шоңкайма етік, колында құны бір қаралық күміс шақша. Үкілі домбырасы үзбелі, онын ак киiзден

жасалған қабы бар. Бұл суреттемені келтіріп отырған себебіміз қазіргі кездегі ұлттық киімнің дәстүрлі дизайннан қаншалықты алшак жатқанын көрсету. Әншінің киімін осындай этнодизайн үлгісімен жасауды қолға алған дұрыс шығар, оның әнші тұлғасын аша түсетініне дау болмаса керек. Қазіргі киім үлгісі жұмсарта айтканда, тукке алғысыз, бұрынғымен салыстырғанда төлтума-

лық өрнектен жұрдай.

Ендi қазiргi сахна талабына келейік. Қазіргі концерттік сахнада дәстүрлі театрландырылған жоба өкінішке орай сирек болады, көбіне жалпылама хабарлау арқылы әншіні сахнаға шығарады. Бұрынғы үрдісті қанша көксегенмен эстрада (сахна ұғымында)талабы концерттік шоуды тілейді. Ендігі жерде әншілеріміз еріксіз соган бейімделуi керек. Бұл жерде де казак әнін тыңдарманға жеткізе алудың сәтті жолдарын таңдауға болады. Жаңа замандык сахна салты Әміре Парижге барған дәуірден басталды,Әміренің киімі туралы Ә.Бөкейханның налып жазған хаты бар, онда ұлт камын ойлаған алаштын көсемі «Өзге ұлттардан шыққан өнерпаздар өз киімдерін кисе, біздің әншiмiз орыстың мещандары сияқты киініп алыпты, бұл не маскаралык?» деген сын пікірін білдіреді, одан кейін бір ғасырға жуық уақыт өтті, яғни жаңаша сахналык талап қазіргі кезде ойдағыдай калыптасты деуге толық негіз бар.

Сахна әртісі сымбатты болуы керек, табиғи сұлулықтан кенде емес казак халкы тумысынан бәденді. Енді соған сай киіне білу мәселесі туындайды. Киім тек қана ұлттық нақышта болса жарасымды. Онын дизайны этнографиялык жүйеге сай болғаны дұрыс.Ресторандағы лакейдің (малай, даяшы) киiмiмен сахнаға дәстүрлі әнші шықпағаны мақұл. Ал сахнаның міндетті талаптарының бірі-гримдену өнері де кәсіби деңгейде болуы керек, себебі, әнші сахнада белгілі бір заманда өмір сүрген тұлғаның бейнесінде болады, түр-әлпет соған сай болса көрерменге де үлкен әсер калдыра алады. Бұл орайда дәстүрлі ән кафедрасында тәрбиеленушілерге актерлык дайындыкты да басымырақ оқыту керек сиякты, оқу

жүктемесінде өзін-өзі сахнаға даярлай алатын гримерлык өнер де артық етпес еді. Әрине, әнші жалпылама ұғымдағы театр актері емес, ол бір ғана костюммен бiр концертті тұтастай атқара алуы әбден мүмкін, дегенмен туындыға сай сахналық әсер әншінің әрекетi мен тұлғасынан бәрібір білініп тұрғаны құптарлық іс.

Аспаптың да маңызы зор.Үкiленген әсем домбыра әншінің сәні болмак, домбыраның шанағы туралы жоғарыда айтканбыз, Арка әншілеріне қалак домбыра жарасымды. Сахнада домбыраны күйлеп алудың әбестігі болмайды, керісінше әншінің толқынысын басып, тыңдарманның бетін бері қаратады. Ән қайырымдары домбырада көтеріңкі тартылады да дауыс косылғанда аспап екi есе

жай шертіледі, яғни аспап үні дауыстың еркіндігіне кедергі жасамайды, сүйемел құралы ретінде iлесiп отырады. Осы мәселе қай орындау үшін де маңызды, сондықтан болашақ әншінің бойына осы дағдыны ерте бастан дарыта берген дұрыс.

**АРҚАНЫҢ АРДАГЕР ӘНШІЛЕРІ**

Мәди Бәпиұлы (1880-1921) - Қарқаралы өңірінен шыққан ән ардагері. Оның «Қаракесек», «Үшқара», «Шіркін-ай» сияқты әндері Арка жерінде кең таралды. Кей әндері Е.Г.Брусиловскийдiн каламы аркылы опера арияларына («Қыз Жібек» айналды. Оның әндерін кең насихаттаушы - Жүсіпбек Елебеков болды, кейiннен

Қ.Байбосынов, Ж.Кәрменов, Ж.Кұжыманов сияқты дарындар да оның мұрасын кейiнгiге жалғастырды. Оның қайғылы өмiрi жайлы С.Жүнісов роман жазды, әндері ән жинақтарына шықты, нотаға түсірілді. «Үшқара» әнін Н.Тілендиев «Қыз Жібек» фильміндегі Бекежанның лейтмотиві ретінде пайдаланды.

**Магира) Уәлиқызы (1896-1926)** -Майра (шын аты Кереку каласының тумасы. Сырнайға дауысын қосқан алғашқы қазақ қызы, оның «Майра», «Толқыма>>, <<Бақша» сияқты әндері Арқа ән мектебіне жаңа леп болып кірді, оның үстіне сол кез үшiн таңсық аспап сырнайды тартуы Шашубай, Тайжан, Нартай, Құтбай сияқ- ты жас толқындардың өнерге келуіне себепкер болды, оның әндерін түпнұсқасында алып қалған - Б.Жылқыбаев. Майра әндерін домбыраға түсірген (Майра фантазиясы) - дарынды композитор Е.Үсенов. Кеңес кезеңінде Майраның өнер жолы тар болды, оны «қымызхананың әншісі» деп кемсiту етек алды, онын устiне байдың тұқымы деген де әңгіме қозғалды, қайтсе де казак халқы әнші қызын аялады, кейін «Ән қанатында» деген фильмге (реж Ш.Айманов) онын прототипі өнерлі кейіпкер ретінде көрсетілді.

**ЖӘНІБЕК КӘРМЕНОВ МЕКТЕБІ**

Қазақтың дәстүрлі ән мектептері жөнінде жоғарыда арнайы талдау жасаганбыз. Арқаның кәсіби әншілік мектебінің дамуына мол үлес косып, орындаушылык өнерде өз жолын салған абзал азаматтарымыздың бірі – Жәнібек Кәрменов (1949-1992). Бұл әнші- Семей өңірінің тумасы, Жүсіпбек Елебековтің төл шәкірті.

**КЕШЕНДІ ОҚЫТУДЫҢ ЖАҢА ТҮРЛЕРІ**

\

Қазақ әндерін оқытудын кейiнгi кездерi жана стандарттар ұсынынылып отыр, олар темендегіше өріледі:

шәкірт жан-жақты музыкалык сауат алуы;

- аспапты кәсіби түрде меңгеруі;

- өзі оқитын әншілік мектептің репертуарын толық игеруi;

- сахналық орындаушылық машықты білуі;

күйсандықты тарта білуі;

- шығармаға теориялық талдау жасай алуы;

- белгілі бір әншінің шығармашылығы туралы зерттеу жазуы;

- басқа әншілік мектептерден хабардар болуы;

- методикалык жүйені және педагогикалық талаптарды білуі;

- сабақты ұйымдастыра білуі - сияқты әлемдік окыту талаптарына сай кешенді әдістемелер жуйесi оку бағдарламасына толык енді. Бұл талаптын жаңаша оқытудың жолындағы iзгi соқпақтар екені айтпаса да түсінікті. Себебі, жаңа қоғамдағы әншіліктің болашағы ұланғайыр ұлттық мәдениет жиынтығы болып табылады, бұқаралық өнер мен кәсіби өнердің ара-жігін ажырата алар

ғылыми көзқарас оку орындарында қалыптасуы заңды әрі қажеттілік-ақ, қоғамдағы дәстүрлі үрдісті сақтаудың бұдан баска жолы да жок, ата өнер өздігінен дами беретін бұрынғы кезеңказiр жок екені рас.

Кәсіби әншілікті нәсіп еткен жастардың жаппай эстрадалык (бұқаралық) ғадетке ауысуы атадан қалған өнердің сүйегін жасытары айдан анық. Қоғамда, ақпарат құралдарында етек алғаносы қозғалыстың алдын алуға бола ма, әлде нарықтық сұраныс кәсіби әншілік үрдiсiн толык жояды ма, бұл да өте күрделі сауал.

Халықтық дәстүрдегі орындаушылықтың эстрадалык жолға түсуін қолдауға да болар еді; мүмкін бұқара назарына таза қазақы мазмұндағы әндер ұсынудың бiр жолы осылайша сәтiн табатын шығар, бәлкім, халықтық орындаушылық үрдіс эстрадалық өңдеу арқылы көпшілікке тез тарар, сол арқылы шетелдік мәдени экс-пансияға қарсы да тұрармыз.Бұл осы күнi бiрқатар қайраткерлердің көкейінде жүрген сұрақ.

Алайда, кай халықтың болсын мәдениеті, әсіресе ән мәдениеті айнымайтын құбылыс. Қандай да бір тысқары әсерден ада ененеғұрлым сафа таза сакталса солғұрлым жоғары бағаланатынығана өзүтінінен айнымайды. Азия халықтарының әндерін алғаш нотаға түсірушілердің бірі - А.Эйхгорн «Азиялықтардың ән айту ында еуропалык дыбыс катынасы мулде кабылданбайтын кераҒар кұбылыс, олар терциялык, сексталык интервалдарды құптамайды, сонысымен байтақ жасампаздыққа шығып отырады, осындай далалық әншілік мәнер орыстарда да болған, бірақ ол еуропалык сауат кiрiккеннен кейін жойылып кетті» деген өкінішін өткен ғасырдың басында жазып кетіпті. Яғни, орыс халқының дәстүрлі

әні бүгінгідей болмаған, ол классикалық интервалдар арқылы өңделіп, өзінің алғашқы қалпынан айрылған, кейін мүлде ұмытылған. Мұны тілге тиек етіп отырған себебіміз - әлгіндегідей тыскары күштiң ерте ме кеш пе дәстүрлі әнімізге бір кесірі болмай коймайтындығын айту.

(Әлемдік стандартқа лайықталған қазіргі талап сөз жоқ, ән өнерінің дамуына қызмет етеді, бірақ дәстүрлі әннің болашағы нотадан орыстын романстарын оқығандай күйге түсетін болса құны жоқтың қасы, бұл жерде ауызша дәстүрде дамыған халықтық үрдісті қайткенде де сақтаудың мәселесі туындайды, онын

дәйекті себептері де бар Ауызша айтылған ән еркін, онда ырғақтық шектеу болмайды, әуендік иірімдердің варианттары мол, орындаушы

мейлінше егемендікке ие болады, ал, нотаға түскен ән (ол тіпті түпнұсқа болса да) тактылық шектеуге ұшырайды, әншінің индивидуальдық мәнерін жояды, халықтық дәстүр санап айту арқылы тәрік етіледі.)

Сондыктан, жаңа стандарт пен кредиттік технологияға көшу кезеңінде бұрынғы методикалық тұғырларды катан сақтауымыз керек, ескі әншілердің мәнерін оқыту үшін фонотекалық білім беруді басымырақ дамыту қажет, бұрынғы әндерді зерттеу теориялык әрі практикалық жүйемен іске асырылып, және оның негiзгi

дәстүрлі талаптары қазіргі оқыту жұмысына негіз болғаны абзал

Тіл туралы айтпай кетуге мүлде болмас. Себебі мемелекеттік мәртебе алған қазақ тілінің әншiлер арасында кiршiксiз таза болуы қажет, күнделікті ақпарат құралдары аркылы таратылатын әндердің ішiнде шала интонациялы орындаулар өте көп кездеседі, окуга түскен талапкер әншiлер арасында да әнді буынға қазақы

силлабикамен беле алмайтындары бар, кейінгі кезде осы мәселе әнші педагогтарды аландатып отырған жайы бар екені жасырын әңгіме емес. Жана стандарттык жүйе қазақ тіліне қамқор болып отыр деп айту да киын, себебi кредиттік технология талабының қазақ тілінен гөрі ағылшын тіліне бүйрегi көбірек бұрылатын рас, он лайн жүйесінің білім көкжиегіне шығуынын көлеңкесінде ұлт мүддесi калып коймауы керек, керісінше дәстүрлі төлтума мәде-ниетті сақтау және дамыту үшін жалпымыз болып тізе қосуымыз кажет.